**Közszolgáltatási szerződés-tervezet**

amely létrejött egyrészről ……………… Község Önkormányzata (…………………………. adószám: …………………….) képviseli: ………………….. (továbbiakban: Megbízó) másrészről

a Pápai Víz- és Csatornamű Zrt. (8500 Pápa, Vízmű utca 2. adószám: 11338110-2-19) képviseli: dr. Lukács Endre vezérigazgató (továbbiakban: Közszolgáltató) között alulírott napon és helyen az alábbiak szerint:

1. Felek lerögzítik, hogy a vízgazdálkodásról szóló 1995. évi LVII. tv. (továbbiakban: Vgtv.) 4. §. (2) bek. d.) pontja értelmében a települési önkormányzat – a vízgazdálkodási tevékenységek, mint közfeladatok (közszolgáltatások) körében – köteles gondoskodni a településen található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtésének szervezéséről és ellenőrzéséről.
2. Megbízó megbízza, a Közszolgáltató elvállalja a ……………….. település belterületén található szennyvízbekötés nélküli ingatlanok esetében a nem közművel összegyűjtött háztartási szennyvíz begyűjtését, elszállítását, ártalommentes elhelyezését és kezelését, valamint a szolgáltatás folyamatosságának biztosítását.
3. Felek rögzítik, hogy a Közszolgáltató a tevékenységet az illetékes vízügyi hatóságnak bejelentette és a hatóság a tevékenységet nyilvántartásba vette. Közszolgáltató a közszolgáltatás teljesítéséhez szükséges mennyiségű és minőségű járművet, gépet, eszközt, berendezést biztosítja, valamint a szükséges létszámú és képzettségű szakembert alkalmazza. A közszolgáltatás folyamatos, biztonságos és bővíthető teljesítéséhez szükséges saját eszközállományának fejlesztését, karbantartását elvégzi.
4. Felek rögzítik, hogy a nem közművel összegyűjtött háztartási szennyvíz elhelyezése a Pápai Víz- és Csatornamű Zrt. üzemeltetésében lévő pápai szennyvíztisztító telepen történik. (8500 Pápa, Szabó Dezső utca 36.)
5. A szolgáltatást írásban (fax: 89/511-632; 89/510-640, e-mail: [diszpecser@papaivizmu.hu](mailto:diszpecser@papaivizmu.hu); titkarsag@papaivizmu.hu, levélcím: 8500 Pápa, Vízmű utca 2.) lehet megrendelni. A megrendelésből megállapíthatónak kell lenni a szolgáltatás teljesítési helyének (név, pontos cím, telefonos elérhetőség).
6. A Közszolgáltató köteles az ingatlantulajdonos megrendelésének kézhezvételétől számított 5 munkanapon belül a közszolgáltatást elvégezni.
7. A Közszolgáltató a nem közművel összegyűjtött háztartási szennyvíz elszállítását nem tagadhatja meg, kivéve, ha arról érzékszervi megállapítás alapján feltételezhető, hogy nem tekinthető nem közművel összegyűjtött háztartási szennyvíznek.
8. A Közszolgáltató a 7. pontban foglalt feltételezés alapján, annak igazolására laboratóriumi vizsgálat készíttetésére köteles. A laboratóriumi vizsgálat költségeit a Közszolgáltató akkor hárítja át az ingatlantulajdonosra, ha a vizsgálat eredménye igazolja, hogy a vizsgált anyag nem felel meg a nem közművel összegyűjtött háztartási szennyvíz kritériumainak. A Közszolgáltató a vizsgálat eredménye alapján értesíti az illetékes hatóságot és a közszolgáltatást megtagadhatja.
9. A Közszolgáltató a begyűjtéssel érintett ingatlanokról évente írásban tájékoztatja az önkormányzatot.
10. A közszolgáltatás díja kéttényezős - alapdíjból és ártalmatlanítási díjból áll. A nem közművel összegyűjtött háztartási szennyvíz kezelésével, ártalmatlanításával kapcsolatosan alkalmazott díjak mértékét az 1. melléklet tartalmazza.
11. A közszolgáltatás 4 m3-es gépjárművel történik.
12. A közszolgáltatás 6 métert meg nem haladó csőfektetési távolságon belül, legfeljebb 30 perc műveleti idő alatt elvégzett szippantás (beszállítási idő nélkül).
13. A közszolgáltatás díját a közszolgáltatás megkezdése előtt – minimum 1 fordulóra - kiállított készpénzes számla ellenében, a számlán szereplő összeget, a munka elvégzését megelőzően köteles a Megrendelő kiegyenlíteni.
14. Megbízó a közszolgáltatás hatékony és folyamatos ellátásához a Közszolgáltató számára köteles biztosítani a szükséges információkat a Vgtv. 44/C. §. (2) bekezdés g) pontjában foglaltak betartásával.
15. A Közszolgáltató az információs önrendelkezési jogról és az információszabadságról szóló törvényben meghatározott módon jogosult – a közszolgáltatási díjfizetési kötelezettség teljesítésének és a díjhátralék behajtásának ellenőrizhetősége érdekében – a közszolgáltatás igénybevételére kötelezettek közszolgáltatással összefüggő személyes adatainak (természetes személyazonosító adatok, lakcím) nyilvántartására és kezelésére.
16. A fogyasztói kifogások, észrevételek kezelését a Közszolgáltató ügyfélszolgálata végzi (H-K-Sz-P: 800-1500; Cs: 800-1900) az alábbi elérhetőségeken:

* Telefon: 89/510-630
* Fax: 89/510-640
* E-mail: [titkarsag@papaivizmu.hu](mailto:titkarsag@papaivizmu.hu)

1. A közszolgáltatási szerződés megszűnik

a) a szerződésben meghatározott időtartam lejártával

b) a Közszolgáltató jogutód nélküli megszűnésével

c) elállással, ha a teljesítés még nem kezdődött meg, vagy

d) felmondással

1. A közszolgáltatási szerződés 6 hónapos felmondási idővel, a Vgtv. 44/G. § (3)-(4) bekezdéseiben foglalt esetekben mondható fel.
2. A Közszolgáltató a közszolgáltatást a felmondási határidő végéig változatlan feltételekkel biztosítani köteles.
3. Szerződő felek a jelen szerződést 2019. …………... napjától kezdődően 10 év időtartamra kötik.

21. Ezen szerződésben nem szabályozott kérdésekben a Vgtv. és a Ptk. hatályos rendelkezései az irányadók.

Szerződő felek kölcsönösen törekednek arra, hogy a szerződésből eredő vitás kérdéseket peren kívül, tárgyalásos úton rendezik. Amennyiben a felek a vitás kérdésben megegyezni nem tudnak, szerződő felek a Pápai Járásbíróság illetékességét kötik ki.

E szerződést felek értelmezték, s mint akaratukkal mindenben megegyezőt jóváhagyólag aláírták.

Pápa, 2019…………..

……………………….. …………………………

Megbízó Közszolgáltató

**1. számú melléklet**

A nem közművel összegyűjtött háztartási szennyvíz kezelésével, ártalmatlanításával kapcsolatos díjak mértéke (áfa nélkül)

|  |  |  |  |  |
| --- | --- | --- | --- | --- |
|  | Megnevezés | Alapdíj  (üzemeltetési költségek) | Ártalmatlanítási díj | Összesen |
| 1. | Közszolgáltatási díj  4 m3 gépjárművel történő szállítás esetén | 14.860,-Ft/forduló | 4.140,-Ft/forduló | 19.000,-Ft/forduló |